החדר היה נקי ומסודר ונוח אם כי לא גדול. המחיר היה לא זול ונאלצנו להוסיף 40 יורו כי ההזמנה כללה שני אנשים למרות שזה היה חדר מלכתחילה לשני אנשים. לצערי לא הייתה לנו אפשרות לבטל כלל כי הזמנו באותו יום בדחיפות. בחרנו במקום בגלל הקרבה היחסית לתחנת הרכבת והעובדה שהיינו צריכים לעשות צ׳ק אין מוקדם- המארחת כתבה שאפשר החל מ09 אבל כשביקשנו לעשות צ’ק אין ב11 נאמר לנו שנצטרך לחכות עד 13 והיינו צריכים להפקיד בשמירת חפצים את המזוודות הכבדות לשעתיים מה שעלה לנו 12 יורו. למרות שכתבתי למארחת שיש לנו מזוודות כבדות היא לא טרחה להודיע כי הדירה נמצאת בקומה רביעית בלי מעלית. זה היה סיוט לסחוב את המזוודות וכמובן ללא שום עזרה או אפילו הבעת אמפתיה מצידה. השהות התחילה ברגל שמאל ואמנם המארחת נתנה לנו להשאיר את הדברים אחרי הצ׳ק אאוט אבל היחס מצדה היה קריר ולא לבבי. לא יכולנו להרגיש בנוח כי גם המטבח לא היה לשימוש והמון הוראות שמגבילות את השימוש בכל דבר נתלו בחדר. בנוסף היה הרבה רעש בלילה מכיוון שמדובר ברחוב מרכזי וסואן. ארוחת הבוקר שכתובה היא בדיחה: צנימים ומאפים קנויים ותעשייתיים וקפה ותה שאנו אמורים להכין בחדר. לסיכום חוויה לא טובה, מחיר יקר, ומיקום סביר אבל שלא מצדיק את המחיר.